ตอนนี้ประจำเดือนยังไม่มาเลยเป็นกังวล ประจำเดือนของฉันจะมาตรงเวลาทุกเดือนค่ะ ครั้งล่าสุด คือวันที่ 26 มีนาคมประจำเดือนมาปกติ แต่ในวันที่ 15 เมษายนฉันมีเลือดออกเล็กน้อยแค่เปื้อนกางเกงในค่ะ มีอาการปวดเกร็งท้องน้อยเหมือนเป็นประจำเดือนเป็นประมาณ 3 วันก็หายค่ะ จนถึงตอนนี้ประจำเดือนยังไม่มาค่ะ และได้ตรวจกับชุดการตั้งครรภ์แล้วผลเป็นลบ ฉันจะตั้งครรภ์ไหมค่ะ
สวัสดีค่ะ ประจำเดือนปกติจะมาทุก 22-35 วัน ถ้ามาช้ากว่านี้ถือว่ามาช้า ซึ่งอาจมีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์ทำงานผิดปกติ-ถุงน้ำในรังไข่ หรือความผิดปกติของฮอร์โมนที่สร้างจากรังไข่-พังผืดในมดลูกสาเหตุที่พบบ่อยที่สุดคือการตั้งครรภ์ ถ้าในระหว่างเดือนมีเพศสัมพันธ์ไม่ได้ป้องกันก็มีโอกาสค่ะ การตรวจด้วยชุดการตั้งครรภ์นั้นสามารถให้ผลบวกหลังการปฏิสนธิ 10-14 วัน แนะนำไปยืนยันการตรวจการตั้งครรภ์ที่รพ.อีกครั้ง แพทย์อาจตรวจปัสสาวะ ตรวจเลือด หรือทำอัลตราซาวน์หน้าท้องร่วมด้วยค่ะอาการปวดเกร็งท้องน้อยและมีเลือดไหลจากช่องคลอดเล็กน้อยนั้น อาจเป็นเลือดประจำเดือนหรือเป็นภาวะแทรกซ้อนจากการตั้งครรภ์เช่นแท้ง หรือท้องนอกมดลูก ดังนั้นควรไปพบสูตินรีแพทย์เพื่อตรวจเพิ่มเติมค่ะ